Ranja Zafinifotsy

(vulgo Ranzh Robertine Jeanne d'Arc Lydie; nata die 18 Iulii 1996 in oppido Madagascariensi quod Tsaratanana nuncupatur) est magistra et esperantista Africana. Anno 2025, sollemniter proclamata est esperantista anni honoraria."Ranja Zafinifotsy: la Esperantisto de la Jaro 2025" - apud: sezonoj.ru, 01.02.2026.

Ranja Roberta, postquam annos viginti in insulae oriente degit, Tananarivum iit, ubi administrationi publicae studuit. Anno 2018, secretaria facta est in schola infantibus pauperibus erecta, in capitis tribu Anosibe. Tunc pecuniae munifice datae sunt a maecenatibus quibusdam Francogallicis. Anno 2023, ludorum dux facta est. Dramata lingua vernacula pangit, quae a stationibus radiophonicis benigne accipiuntur et porro in aethera diffunduntur atque emittuntur. Cuidam homini anno 2021 nupsit, et Ayden filium anno 2022 peperit. 

Idioma Zamenhofianum edidicit anno 2018 doctrice pristina suadente. Anno 2021 Ranja Roberta ipsa circulum iuvenum Esperantici fautorum recondidit, cui nomen Malagasa Esperanto Junulara Asocio (seu brevius MEJA). Anno 2022 primum opus Esperantice confecit praetitulatum La sorto de Aina; quod legi potest in paginis verkoj.com et libro.ee.https://libro.ee/file.php?id=1033 Mense Octobri 2022 Universalis Societas Esperantica istam mulierem cooptavit in praesidium rerum Africanarum disponendarum, pro annis inter 2022 et 2025. Mense Decembri 2022, Ranja Roberta cum puerulo suo in Conventu Esperantica Africana VIII in Senegalia celebrato particeps fuit. Anno 2023 palmam tulit in certamine Partoprenu IJK-n, quod sub aegide Associationis iuventutis Esperanticae internationalis. In congressu universali Augustae Taurinorum autem sola causam patriae suae egit et se examini linguistico stitit. Mensibus inter Ianuarium 2024 et Aprilem 2025 praeses Sodalitatis esperantistarum Madagascariae (UME) fuit.

Non solum discipulos Esperantica docere solet, sed etiam adultos et futuros magistros. Augustae Taurinorum conventiculo liberorum cum industria et ingenio inserviebat. Quando esperantistae orbis terrarum primo in Africa (i.e. anno 2024 Arusha in Tansania) conveniebant, Roberta in situ res cum aliis parabat et moderabatur. Mense Februario 2025 in Madagascariae capite seminarium Esperanticum sex dierum feliciter curabat, cui et Europaei intererant. Aquis Mattiacis opera quinque infantilia prelo mandata et edita sunt, in quibus etiam delineationes ab auctrice ipsa factae inveniri possunt.

 Opera 
 Semoj de amikeco, editiones Lemuro, Aquis Mattiacis 2025 
 La vojaĝo de Ando, editiones Lemuro, Aquis Mattiacis 2025 
 La sorto de Aina, editiones Lemuro, Aquis Mattiacis 2025 
 Kiel herbo en vento, editiones Lemuro, Aquis Mattiacis 2025 
 La Mesaĝisto de la Tero, editiones Lemuro, Aquis Mattiacis 2025

 Notae 

Nexus externi
 Zafinifotsy apud verkoj.com  
 elenchus operum Esperantice scriptorum (OLE) - ubi recensuit Udalricus Matthias
 Semoj de amikeco - apud: libro.ee  
 Kiel herbo en vento - apud: libro.ee (libri nuntius et recensio a Carolo Minnaja facta)
 Zafinifotsy anno 2024 in Africa docens
honores in paginis edukado.net

Zafinifotsy
Zafinifotsy
Zafinifotsy
Zafinifotsy